Cēsu novada domes saistošie noteikumi Nr.21

„Par līdzfinansējuma samaksas kārtību Cēsu pilsētas Mākslas skolā”

( stājas spēkā no 2010. gada 1. augusta)

1. Vispārējie jautājumi
   1. Šie saistošie noteikumi nosaka kārtību kādā tiek iekasēta daļēja maksa kā līdzfinansējums par izglītības apguvi pašvaldības dibinātajā profesionālās ievirzes izglītības iestādē.
   2. Līdzfinansējuma samaksas kārtība (turpmāk tekstā – līdzfinansējums) attiecas uz Cēsu pilsētas Mākslas skolas (turpmāk tekstā – Skolas) audzēkņu vecāku (aizbildņu) (turpmāk tekstā Vecāki) daļējām iemaksām kā līdzfinansējumam par profesionālās ievirzes izglītības programmās mācību procesa nodrošināšanai, dalībai izstādēs un konkursos.
   3. Līdzfinansējuma apmēru Skolā nosaka Cēsu novada pašvaldība ar savu lēmumu.
2. Līdzfinansējuma noteikšanas kārtība
   1. Vecāki līdzfinansējumu maksā par 9 kalendārajiem mēnešiem gadā.
   2. Līdzfinansējumu maksā Vecāki, kuru bērni Skolā apgūst profesionālās ievirzes izglītību programmā „Vizuāli plastiskā māksla” un kuru mācību nodarbības notiek Cēsu novada administratīvajā teritorijā.
   3. No līdzfinansējuma maksas attiecīgajā mācību gadā atbrīvo, ja:
      1. audzēknis apmeklē Skolas īsteno profesionālās ievirzes izglītības programmu „Vizuāli plastiskā māksla” un kuru mācību nodarbības notiek Cēsu prospekts 5, Priekuļu novadā;
      2. ģimene vai atsevišķi dzīvojošas personas atzītas par trūcīgu vai mazturīgu, ko apliecina attiecīga pašvaldības sociālā dienesta izdota izziņa;
      3. bērna nodibināta aizbildnība, kuras iemesls, atbilstoši bāriņtiesas lēmumam, nav vecāku darba apstākļi, kuru dēļ viņi nevar bērnu aprūpēt.
   4. Ja ģimenē kopā dzīvo trīs un vairāk bērni un vismaz trīs no viņiem apmeklē profesionālās ievirzes izglītības iestādes Cēsu novadā, tad līdzfinansējuma maksa mēnesī katram bērnam tiek samazināta par 50%.
   5. Ja audzēknis attaisnoti (ārsta izziņa) nav apmeklējis nodarbības un kavējuma periods ir ilgāks par 2 (divām) kalendārajām nedēļām, tad par kavēto laika periodu līdzfinansējums nav jāmaksā.
3. Līdzfinansējuma iemaksas noteikumi
   1. Līdzfinansējumu var apmaksāt ar pārskaitījumu Cēsu novada pašvaldības norēķinu kontā, Cēsu novada pašvaldības kasē vai Skolā.
   2. Līdzfinansējums par katru mēnesi iemaksājams līdz katra mēneša 20. datumam.
   3. Līdzfinansējuma apmaksa par pilnu 2.1. punktā norādīto apmācību periodu var veikt avansā. Avansā iemaksātā līdzfinansējuma summa pāriet uz nākamo apmaksas periodu. Ja audzēknis izstājas no skolas , avansā iemaksātais līdzfinansējums tiek atmaksāts Vecākiem.
4. Noslēguma jautājumi
   1. Saistošie noteikumi stājas spēkā pēc to publicēšanas laikrakstā „Cēsu vēstis”.